17.7.2023.
HR
Službeni list Europske unije
C 252/37
Žalbeni zahtjevi Žalitelj od Suda zahtijeva da: — proglasi žalbu dopuštenom i osnovanom; — u cijelosti ukine rješenje od 30. ožujka 2023.
koje je Opći sud donio u predmetu T-567/22; — u potpunosti prihvati tužbene zahtjeve iznesene pred Općim sudom i slijedom toga, odluči o meritumu; — poništi Delegiranu uredbu Komisije (EU) 2022/1214 od 9. ožujka 2022. o izmjeni Delegirane uredbe (EU) 2021/2139 u pogledu ekonomskih djelatnosti u određenim energetskim sektorima i Delegirane uredbe (EU) 2021/2178 u pogledu specifičnih javnih objava informacija o tim ekonomskim djelatnostima; u svakom slučaju, — naloži Komisiji snošenje troškova.
Žalbeni razlozi i glavni argumenti U prilog žalbi, žalitelj ističe: — dva žalbena razloga kojima se traži ukidanje rješenja: 1.
Opći je sud u svom rješenju počinio pogrešku koja se tiče prava presudivši u točkama 16.-27. pobijanog rješenja da žalitelj nema aktivnu procesnu legitimaciju za postupanje u svoje vlastito ime, na temelju članka 263. stavka 4.
UFEU-a; 2.
Opći je sud u svom rješenju počinio pogrešku koja se tiče prava i očitu pogrešku u ocjeni presudivši u točkama 28.-42. pobijanog rješenja da žalitelj nema aktivnu procesnu legitimaciju za postupanje u ime svojih članova, na temelju članka 263. stavka 4.
UFEU-a — Pet žalbenih razloga kojima se traži poništenje uredbe: 1.
Postupak je nezakonit jer se njime krše odredbe Uredbe br.
2020/852 od 18. lipnja 2020.; 2.
Prekršena su pravila taksonomije; 3.
Prekršene su odredbe članka 19.
Uredbe br. 2020/852 od 18. lipnja 2020. i ciljevi nisu dovoljno ambiciozni; 4.
Prekršena su opća mjerila prava Unije, preciznije, načelo predostrožnosti iz članka 19.
Uredbe br. 2020/852; 5.
Postoji neusklađenost između investicija u nuklearnu energiju i zelenih investicija s obzirom na financijske informacije.